
RAPORT DE SPECIALITATE
privind aprobarea obiectivului de investiţii ,,Hală integral închisă pentru mentenanţa tramvaielor noi”

            Având în vedere Referatul de aprobare a proiectului de hotărâre nr. SC2022-19277/01.08.2022 a Primarului Municipiului Timișoara și Proiectul de hotărâre privind aprobarea obiectivului de investiţii ,,Hală integral închisă pentru mentenanţa tramvaielor noi”. Facem următoarele precizări:
STPT este operatorul de transport public pentru Municipiul Timișoara, operând curse cu tramvaie, troleibuze și autobuze. Vârsta medie a parcului de tramvaie utilizat în prezent de STPT este de 41,5 ani, tramvaiele fiind produse între anii 1962-1973, astfel că, începând cu anul 2010, acestea îndeplinesc condiţiile legale de casare. 
           Municipiul Timișoara dorește să-și îmbunătățească continuu performanțele în domeniul transportului public de persoane.  În acest scop are în vedere să asigure satisfacerea continuă a cerințelor și așteptărilor clienților printr-o înaltă calitate a transportului public de persoane și în același timp să protejeze mediul înconjurător prin prevenirea și controlul poluării. 
Parcul de material rulant existent este alcătuit din tramvaie second-hand, achiziţionate din Germania, a căror durata de serviciu este depăşită, iar prin reparaţiile curente efectuate se prelungeşte durata de serviciu a acestora. Degradarea condiţiilor de transport duc la abandonarea, de catre o parte a cetaţenilor, la transportul public cu tramvaiul. 
Municipiul Timisoara doreste să-şi îmbunătăţească continuu performanţele în domeniul transportului public de persoane.  În acest scop are în vedere să asigure satisfacerea continuă a cerinţelor şi asteptărilor clienţilor printr-o înaltă calitate a transportului public de persoane şi în acelaşi timp să protejeze mediul înconjurător prin prevenirea şi controlul poluării. 
Investițiile în infrastructura de transport reprezintă o contribuție importantă la rezolvarea problemelor economice şi sociale la nivel local, la protecția sănătãții, îmbunãtãțirea calitãții vieții şi stimularea dezvoltării economice. Pentru a contribui la dezvoltarea echilibrată a municipiului trebuie să se realizeze investiții semnificative in infrastructura de transport urban, in vederea reducerii gradului de poluare, pentru scurtarea distanțelor de transport şi implicit pentru reducerea consumului de carburant.
Municipiul Timişoara are în implementare proiectul de investiţii ”Înnoirea flotei de tramvaie”, prin care se urmăreşte reducerea cheltuielilor de exploatare, întreţinere si reparare, creşterea vitezei medii de circulaţie, reducându-se astfel consumul de energie, durată şi costul transportului de călători. În acest sens au fost semnate contractele de finanţare nr. 4586/23.07.2019, nr. 4804/01.10.2019 şi nr. 5372/04.05.2020, între Municipiul Timişoara prin Primar şi Ministerul Lucrărilor Publice, Dezvoltării și Administraţiei.
	Totodată a fost încheiat contractul de furnizare nr. 103/26.07.2019, între Municipiul Timişoara şi Bozankaya Otomotiv Mak. IML.ITH.VE IHR A.S, pentru achiziţia unui număr de 21 de tramvaie noi articulate cu podea coborâtă. Furnizorul s-a obligat să livreze, împreună cu tramvaiele noi şi un strung de rectificat profil bandaj necesar pentru mentenanţa tramvaielor.
	În data de 18.01.2022 s-a încheiat contractul de prestări servicii nr. 7 pentru realizarea obiectivului de investiţii “DALI+PT Hală integral închisă pentru mentenanţa tramvaielor noi”.

În cadrul proiectului se propun a fi realizate:
· O hală integral închisă, ce va asigura condițiile de temperatură (minimum +5°C), umiditate si praf impuse de catre producatorul strungului de rectificat profil bandaj si va avea dimensiunile necesare pentru reprofilarea dintr-o singură trecere a bandajelor de la toate roțile unui tramvai;
· O groapă de fundare in interiorul halei, ce trebuie dimensionată să susțină greutatea de 18 tone a strungului la care se adaugă si o parte din greutatea de 38 800 kg a tramvaiului gol. 
Cladirea nouă va fi alipita de Hala baza mixta 2, nr. cad. 447772-C1, aflată in proprietatea Societații de Transport Public Timișoara, terenul se află în proprietatea Municipiului Timişoara – domeniul public. Funcțional, clădirea va asigura spațiul de montare si funcționarea strungului de rectificat profil bandaj. Deasemenea, va fi asigurată amplasarea a 12 elevatoare adaptate tramvaielor noi, cu pupitru de comandă și un pod rulant cu comandă de la sol.
	Destinaţia clădirii: hală mentenanță tramvaie noi
· Dimensiunile maxime și minime ale terenului:  87.50 mx 7.5 m;
· Suprafața hală 656.25 mp;
· Regim de înălțime: (P);
· H CORNIȘĂ:  7,00 m;
· H maxim clădire: 7,50 m;
· Structura realizata din fundatii beton armat, partial radier general, partial fundatii continue, suprastructura va fi realizata din stalpi din beton armat, grinzi din beton armat si planseu din beton armat peste parter; 
· Inchiderile vor fi realizate din zidărie de BCA, termoizolată cu polistiren expandat 5cm, finisaj exterior tencuială decorativă.
	Cladirea va fi amenajată și echipată pentru repararea tramvaielor. Va cuprinde 6 elevatoare, un pod rulant  si un strung. Elementele constructive propuse fiind urmatoarele:
· Scenariul structura de Beton;
· Structura realizată din fundații beton armat, parțial radier general, parțial fundații continue, suprastructura va fi realizata din stalpi din beton armat, grinzi din beton armat si planșeu din beton armat peste parter;
· Închiderile vor fi realizate din zidărie de BCA, termoizolată cu polistiren expandat de 5cm, finisaj exterior tencuială decorativă;
· Acoperiș în terasă necirculabilă;  
· Scenariul structura de Metal;
· Structura realizată din fundații beton armat, parțial radier general, parțial fundații continue, suprastructura va fi realizată din stâlpi metalici, grinzi si acoperiș din panouri sandvich;
· Închiderile vor fi realizate din panouri sandwich;
· Acoperiș intr-o apă, realizat din panouri sandwich.
Varianta propusă de propiectant este Varianta 1 – sistem structural de tip cadre din beton armat 
· Sistemul structural propus este de tip cadre din beton armat, cu stalpi si grinzi prefabricate si cu planseu realizat din elemente prefabricate din beton armat. Pentru realizarea nodurilor rigide, se vor monolitiza nodurile grinda-stalp. 
· Grinda de rulare va fi realizata din profile metalice tip HEA. Aceasta reazema pe console din beton armat prevazute pe stalpii prefabricati. 
· Transmiterea incarcarilor la terenul de fundare se va realiza prin intermediul unor fundatii izolate prefabricate de tip ”pahar”, plasate sub stalpii din beton armat. 
· Betonul din elementele prefabricate este de clasa C30/37. 
· Betonul din fundatii este de clasa C25/30.
	Indicatori maximali/Valoarea totală a investiției (T.V.A. inclus)
► varianta recomandată de proiectant 8,991,013.19 lei fără TVA, respectiv 10,588,502.21 lei cu TVA, din care C+M  6,261,012.26 lei fără TVA, respectiv 7,450,604.60 lei cu TVA.
► varianta nerecomandată de proiectant 9,546,264.53 lei fără TVA, respectiv 11,240,380.77 lei cu TVA, din care C+M  6,713,651.51 lei fără TVA, respectiv 7,898,245.30   lei cu TVA.
 	Durata pentru execuţia lucrărilor proiectate este estimată la 12 luni.
	Având în vedere prevederile legale expuse în prezentul raport, apreciem că Proiectul de hotărâre privind aprobarea obiectivului de investiţii, îndeplineşte condițiile pentru a fi supus dezbaterii și aprobării plenului consiliului local şi propune spre aprobare următoarele:
· aprobarea proiectului ,,Hală integral închisă pentru mentenanţa tramvaielor noi”;
· aprobarea documentaţiei tehnico - economice –faza DALI elaborată de Societatea Professional Engineering Consulting SRL, pentru obiectivul de investiţii ,,Hală integral închisă pentru mentenanţa tramvaielor noi”;
- aprobarea indicatorilor tehnico-economici  ai  investiţiei ,,Hală integral închisă pentru mentenanţa tramvaielor noi”, conform Anexei 1;
- aprobarea descrierii sumare a investiţiei: ,,Hală integral închisă pentru mentenanţa tramvaielor noi”, propusă a fi realizată prin proiect, conform Anexei 2;
- aprobarea valorii totale a proiectului ,,Hală integral închisă pentru mentenanţa tramvaielor noi” în cuantum de 10.588.502,21 lei (inclusiv TVA).

